বছরে ২ লক্ষ ভারতীয় দেশ ছাড়ছেন! মেনে নিল কেন্দ্র

ওয়েব ডেস্ক : সিএএ (CAA)-এর মাধ্যমে অন্যান্য দেশের নাগরিকদের নাগরিকত্ব দিতে চাইছে ভারত সরকার। অন্যদিকে অনুপ্রবেশকারীদের ভারত থেকে তাড়ানো হয়, তার জন্য দেশজুড়ে চলছে ভোটার তালিকার নিবিড় সংশোধন বা এসআইআর প্রক্রিয়া। তবে এর মাঝেই গুরুত্বপূর্ণ বিষয় উঠে এসেছে চর্চায়। তা হল, প্রতি বছরেই দেশ ছাড়ছেন ২ লক্ষের বেশি ভারতীয়। কেন্দ্রীয় সরকারের পরিসংখ্যান বলছে, গত ১৪ বছরে ভারত ছেড়েছেন ২০ লক্ষের বেশি ভারতীয় (Indians)। তবে গত পাঁচ বছরে দেশ ছেড়েছেন প্রায় ৯ লক্ষ ভারতীয়। ফলে প্রশ্ন উঠছে, এত পরিমানে ভারতীয়রা দেশ কেন ছাড়ছেন?

সাধারণত, ভালো চাকরি, মোটা মাইনা বা ব্যাবসার সুযোগ পেলে দেশ ছাড়েন মেধাবি নাগরিকরা। এটিকে, ‘ব্রেন ড্রেন’ (Brain drain) ও বলা হয়ে থাকে। প্রধানমন্ত্রী নরেন্দ্র মোদি (Narendra Modi) বলেছেন, তার শাসনকালে ভারতীয়দের জীবনমাত্রার মান উন্নত হয়েছে। কিন্তু যে পরিসংখ্যান সামনে এসেছে, তা উল্টো কথা বলছে।

আরও খবর : এয়ার ইন্ডিয়া এক্সপ্রেস উড়ানের জরুরি অবতরণ, সুরক্ষিত যাত্রীরা

এ নিয়ে এক লিখিত প্রশ্নের জবাবে বিদেশ মন্ত্রক জানিয়েছে, ২০১১ সাল থেকে ২০২১ সাল পর্যন্ত প্রতি বছরে ১ লক্ষ ২০ হাজার থেকে ১ লক্ষ ৪৫ হাজার ভারতীয় দেশের নাগরিকত্ব ত্যাগ করছেন। তবে ২০২২ সাল থেকে সেই সংখ্যা প্রতিবছর পৌঁছেছে ২ লক্ষের বেশি।

বিভিন্ন মহলের দাবি, ভারতীয়দের এমন দেশ ত্যাগ করা নিয়ে রয়েছে বিভিন্ন কারণ। প্রথমত রয়েছে ভারতের জটিল কর কাঠামো। সঙ্গে ভারতে কাজের সুযোগের কারণে অনেকে দেশ ছাড়ছেন। এছাড়া দূষণ, অসহিষ্ণুতা ও হিংসার মতো ঘটনা উচ্চাকাঙ্ক্ষী ভারতীয়দের মধ্যে উদ্বেগের সৃষ্টি করেছে। তবে ভারতীয় নাগরিকদের দেশ ছাড়া নিয়ে বিদেশমন্ত্রকের তরফে সরকারিভাবে কোনওরকম ব্যাখ্যা করা হয়নি। তবে বিদেশ মন্ত্রক দাবি করেছেন, ব্যাক্তিগত কারণেই ভারতের নাগরিকত্ব ত্যাগ করছেন নাগরিকরা।

দেখুন অন্য খবর :

The post বছরে ২ লক্ষ ভারতীয় দেশ ছাড়ছেন! মেনে নিল কেন্দ্র first appeared on KolkataTV.